Gardino konfederacija (1793)

Gardino konfederacija () – ATR bajorų sutartis (konfederacija), 1792 m. rugsėjo 15 d. Gardine pasirašyta ATR karaliaus Stanislovo Augusto Poniatovskio ir Rusijos pasiuntinio Jakobo Siverso () iniciatyva.Kądziela, Łukasz, Między zdradą a służbą Rzeczypospolitej, Fryderyk Moszyński w latach 1792–1793.

 Priešistorė 
1788 m. spalio 7 d., antrąją Ketverių metų seimo darbo dieną, buvo sudaryta seimo konfederacija, kuri veikė iki 1792 m. gegužės 29 d. ir sudarė galimybes balsų dauguma priimti valstybės valdymą reformuojančius įstatymus bei 1791 m. gegužės 3 d. konstituciją. Tačiau kelią reformoms 1792 m. vasarą užkirto Rusijos imperijos kariuomenės remiama konservatyvios Targovicos prisiekusiųjų bajorų sąjunga (Targovicos konfederacija), kuri po Rusijos invazijos ir 1792 m. Rusijos–ATR karo, 1792 m. rugsėjo 11 d. į generalinę ATR konfederaciją sujungė Lenkijos ir Lietuvos prisiekusių bajorų sąjungas.Šmigelskytė-Stukienė, Ramunė, Konfederacijų šimtmetis, Orbis Lituanie.

Bajoriškosios demokratijos ir didikų anarchijos laikotarpiu tik bajorijai susijungus į konfederaciją nustodavo galios laisvojo draudimo („liberum veto“) teisė, todėl konfederacija įgalindavo priimti sprendimus balsų dauguma.

 Konfederacijos tikslas ir pabaiga 
Gardino konfederacijos tikslas – detalizuoti Gardino seime patvirtintą Antrojo ATR padalijimo aktą. Konfederacijos sutartis buvo likviduota Targovicos konfederacija, kuri deklaravo ATR žemių neliečiamumą. Gardino konfederacija siekė atkurti teisinę padėtį, buvusią iki 1788 m.

Paskutinė ATR istorijoje seiminė Gardino konfederacija nutraukė savo veiklą, kai 1793 m. lapkričio 23 d. seimas baigė darbą.

 Išnašos 

 Literatūra 
 Šmigelskytė-Stukienė, Ramunė, Konfederacijų šimtmetis, Orbis Lituanie // Ramunė Šmigelskytė-Stukienė. Liublino unija: idėjos tęstinumas Lietuvos Didžiosios Kunigaikštystės konfederacijose Stanislovo Augusto valdymo laikotarpiu, Liublino unija: idėja ir jos tęstinumas / Unia Lubelska: idea i jej kontynuacja. Mokslinių straipsnių rinkinys. Vilnius, 2011, p. 352–364.
 Kądziela, Łukasz, Między zdradą a służbą Rzeczypospolitej, Fryderyk Moszyński w latach 1792–1793, Warszawa 1993.

Kategorija:1793 metai
Kategorija:1792 m. Rusijos-ATR karas
Kategorija:ATR padalijimai
Kategorija:Targovicos konfederacija